Izvor: Robert Anic/PIXSELL

N1 saznaje kako je u nedjelju 5. ožujka u noćnim satima održan tajni sastanak vlasnika koncerna Agrokor Ivice Todorića, šefa financija Ivana Crnjca te najužeg tima Vlade i Sabora u kojem su bili predsjednik Vlade Andrej Plenković, predsjednik Sabora Božo Petrov, te ministri Zdravko Marić i Martina Dalić.

Sastanak u Vladi održan je nakon dramatičnih konzultacija u samom vrhu HDZ-a u kojem su donesene dvije važne političke odluka. Prva da država svojim javnim financijama ne može spašavati Agrokor, a druga, da Ivica Todorić mora otići sa čela kompanije jer stvari izmiču kontroli, i koncernu prijeti krah zbog prezaduženosti i odluke vjerovnika da naplate svoje dugove.

VEZANE VIJESTI Još Agrokor ni propao dok mi živimo

Posebnu pozornosti izazvala je činjenica da je za pruzimanje kontrole nad tvrtkom angažirana jedna od najvećih američkih konzultantskih kompanija koja već ulazi u detalje poslovanja i stanja u kompaniji.

Vlada je svjesna činjenice i da odluku o mogućem preuzimanju kontrole nad koncernom sada donosi sama ruska država u čijem je vlasništvu Sberbank, najveći vjernovik koncerna.

Na sastanku je Božo Petrov jedini iznio prijedlog da mogući krah i preuzimanje Agrokora spriječi sama država, i to nacionalizacijom ili pokušajem otkupa.

Ta ideja Bože Petrova je odbačena, a sastanak je završio bez konkretnih zaključaka, ali uz vidnu ljutnju samog Ivice Todorića koji je Vladi zaprijetio posljedicama, prije svega ogromnim padom BDP-a.

Podsjetimo, nakon Moody'sa prošlog tjedna je i druga kreditna agencija Standard & Poor's snizila kreditni rejting Agrokora, a o stanju u tvrtci nedvno se odglasila i ministrica Martina Dalić koja je kazala kako Vlada prati razvoj događaja u kompniji.

''Primijetili smo aktualne procjene rejting agencija. Vlada prati razvoj događaja vezanih za Agrokorovu tržišnu poziciju. Vlasnik i menadžment trebaju učiniti sve što je potrebno kako bi se uklonile potencijalne nestabilnosti što je prije moguće'', rekla je Dalić Reutersu.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.





